Chiroto (dream) zvinoreva zviitiko zvinooenekwa kana kunzwikwa nemunhu akakotsira, zvingava zvakanaka kana zvakaipa. Vanhu vanorota zvakasiyana; vamwe vanorota zvavaswera vachiita, vamwe zvisinei nezvavaita, imwe nguva vamwe vanorota zvinoyambira kuti chii chiri kuuya mberi. Nokumwe kutaura chiroto chinonzi hope. Murotso (what is seen in dreaming) apa kureva zvacho zvaonekwa mukurota. MuBhaibheri Mambo weEgypt akarota hope achiona ndonda dzemombe nomwe dzichidya mombe dzakakora nomwe. Hope idzi dzakadudzirwa naJoseph achiti dzaireva makore manomwe emaguta aizoteverwa nemakore manomwe enzara. Idambudziko rehope kurota kwawakarambwa. It is a nuisance when you dream of the one who has rejected you. VaZigula vanoti ndoto (n. dream/s) kureva chiroto kana zviroto. Izwi rokuti indoto (dream) rinotaurwa mururimi rweKirundu. Izwi rokuti chiloto (dream) rinotaurwa mururimi rweLenje.